زەکی ئەحمەد ھەناری

زەكي ئەحمەد هەنارى : (١٩٠٩-١٩٦٧) نووسەر، وەرگێڕ و شاعیرێکی کوردی سەدەی بیستەمە. خەڵکی کۆیە بووە و لەوێش ژیاوە. چەند ئیشێکی وەرگێڕانی لێ بەجێ ماوە. 

 سەرەتای ژیان و خوێندنی 
وێنۆک|زەكي ئەحمەد هەنارى
زەکی کوڕی ئەحمەد کوڕی عوسمان و ناسناوی ھەناری‌یە، ١٩٠٩ لە کۆیە لەدایک‌بووە. لای مەلا حەبیبی ئەحمەد شەمامێ دەستی بە خوێندن کردووە. ١٩٢١ چووەتە قوتابخانەی سەرەتایی و لە پۆلی دووەم وەرگیراوە. ١٩٢٥ پاش بڕینی قۆناغی سەرەتایی، چووەتە بەغدا و لە خانەی مامۆستایان وەرگیراوە، بە پلەی یەکەم دەرچووە و تەواوی‌کردووە.عەبدولخالق عەلائەدین، کۆیە .. ناودارانی، چاپخانەی منارە- ھەولێر، ل٢٩١-٢٩٤؛ کەریم شارەزا، زەکی ھەناری ١٩٠٩-١٩٦٧، ئینسکلۆپیدیای ھەولێر، بەرگی ٨، ل٣٣٣١؛ کەمال مستەفا مەعروف، لە شیعرە بڵاونەکراوەکانی زەکی ئەحمەد ھەناری، ڕۆژنامەی "ھاوکاری"، بەغدا، ژمارەی ڕۆژی ١١/١٢/١٩٧٨، ل٦؛ لاپەڕەیەکی ژیاننامەکەی، ئامادەکراوی بنەماڵەکەی.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ل 8081 - 8082 ،  ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .

 وەزیفەكانی 

 ١٠/١١/١٩٢٨ بە مامۆستای قوتابخانەی سەرەتایی لە کۆیە دامەزراوە. 
 ١٩٣٨ بووە بە بەڕێوەبەری قوتابخانەی سەرەتاییی دووەمی کۆیە.
 ١/٥/١٩٣٩ بووەتە بەڕێوەبەری قوتابخانەی سەرەتاییی شەقڵاوە. 
 وەزیفەکەی گۆڕدراوە بۆ کارگێڕی و ٤/٣/١٩٤٤ بووە بە بەڕێوەبەری ناحیەی ھۆرێن شێخان. 
 ٢٨/١٠/١٩٥٤ بووەتەوە بە مامۆستا لە قوتابخانەی خالیدییەی ھەولێر، ئەمجا بەڕێوەبەری قوتابخانەی سەرەتاییی قادرییە لە کۆیە،
 پایزی ١٩٥٨ قوتابخانەی سەرەتاییی ناحیەی تەقتەق، دیسان کۆیە، 
 بەڕێوەبەری قوتابخانەی سەرەتاییی قەندیلی ئێواران. ٢٤/٤/١٩٥٦ گواستراوەتەوە بۆ قوتابخانەی گوندی (ماجیداوا) لە دەشتی دزەیییان.

 كۆچی دوایی 
١٩٦٣ بەر ھەڵمەتی گرتن کەوتووە و لە بەندیخانە دوچاری نەخۆشیی شەکرە و دڵ بووە. ١٩٥٨-١٩٦٧ لە کۆیە دانیشتووە و بەڕێوەبەری قوتابخانەی سەرەتاییی باواجی و پاشان ئەمینی کتێبخانەی گشتیی کۆیە بووە. ڕۆژی ٩/٧/١٩٦٧ کۆچی دواییی کردووە. 

 ژیانی هاوسەرگیریی 
خێزاندار بووە، شەش کوڕ و سێ کچی لە پاش بەجێماوە.

 بەرهەمەكانی 
زەکی ھەناری، جگە لەوە کە زمانەکانی عەرەبی، ئینگلیزی و فارسیی زانیون. شیعریشی نووسیوە و لە "گەلاوێژ" و "ھەتاو"دا لێی بڵاوکردووەتەوە.

ئەم بەرھەمانەیشی لە چاپ دراون:

 دواڕۆژەکانی دەئاکی زۆردار، چاپخانەی المعارف- بةغدا، ١٩٦٠ (دکتۆر فەخری دەبباغی خەڵکی مووسڵ کردوویە بە عەرەبی)،
 گوڵستانی سەعدی، چاپخانەی سلمان الأعظمي- بةغدا، ١٩٦٨ (لە فارسییەوە وەریگێڕاوە)، 
 لە پێناوی ئەویندا (شانۆنامە)، چاپخانەی ڕاپەڕین- سلێمانی، ١٩٧٤،
 چەند چیرۆک و شیعرێک بۆ منداڵان،
 بووکی نەورۆزی خۆشناو، 
 فەرھەنگێکی ئینگلیزی- کوردیی بە دەستنووسی ماوەتەوە .
سەرچاوەکان

پۆل:وەرگێڕەکان بۆ کوردی